Sabiedrības ar ierobežotu atbildību “LĪVĀNU SILTUMS”,

Vienotais reģistrācijas numurs 40003482591,

Juridiskā adrese Zaļā iela 39, Līvāni, Līvānu novads, LV-5316

**Dalībnieku sapulces protokols Nr. 2**

LĪVĀNOS

2023. gada 24.maijā.

Sapulce atklāta plkst. 8.30

Sapulcē piedalās: balsstiesīgais kapitāla daļu turētāja pārstāvis Līvānu novada pašvaldības izpilddirektors Aldis Džeriņš.

Sabiedrības parakstītais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci *euro*)

Sabiedrības apmaksātais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci *euro*)

Sabiedrības balsstiesīgais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci *euro*)

Sapulcē pārstāvēti 100% no sabiedrības pamatkapitāla.

Sapulci vada: Aldis Džeriņš – kapitāla daļu turētāja pārstāvis Līvānu novada pašvaldības izpilddirektors

Protokolē: Helēna Jablonska - kapitāla daļu turētāja atbildīgā darbiniece.

**DARBA KĀRTĪBA:**

1. Par siltumapgādes norēķinu kārtību.

**1. Par siltumapgādes norēķinu kārtību.**

Izskatot Sabiedrības ar ierobežotu atbildību “LĪVĀNU SILTUMS” valdes priekšsēdētāja Valērija Prilucka 2023. gada 22. maija vēstuli Nr. 1-9/8-23 par siltumapgādes norēķinu kārtību, veicot avansa maksājumus par 2023./2024. gada apkures sezonā patērēto siltumenerģiju 12 mēnešu laikā no 2023. gada maija līdz 2024. gada aprīlim, sapulces Dalībnieks

NOLEMJ:

Atļaut Sabiedrībai ar ierobežotu atbildību “LĪVĀNU SILTUMS” slēgt līgumus ar Līvānu pilsētas daudzdzīvokļu dzīvojamo māju dzīvokļu īrniekiem vai īpašniekiem, kuriem nav parādu par iepriekšējo apkures sezonu un kuri paši vēlas, par avansa maksājumu veikšanu par nākošās apkures sezonas laikā apkurei patērētās siltumenerģijas apmaksu 12 mēnešu laikā ( tekošā gada maijs - nākošā gada aprīlis), avansa maksājumu aprēķinot no 2022./2023.gada apkures sezonā vidējā katras dzīvojamās mājas patērētā siltumenerģijas daudzuma kopējās iekštelpu platības viena kvadrātmetra apkurei apkures sezonā, spēkā esošā siltumenerģijas tarifa 76,32 EUR par vienu megavatstundu un pievienotās vērtības nodokli 12% apmērā.

Sapulce slēgta plkst. 8.45

Sapulces vadītājs (paraksts) Aldis Džeriņš

Protokoliste (paraksts) Helēna Jablonska

***Dokuments ir parakstīts ar drošu elektronisko parakstu un satur laika zīmogu***